Наўрад ці знойдуцца цяпер тыя, хто не чуў пра абавязковасць выкарыстання зімовай гумы з 1 снежня па 1 сакавіка. Але ці ўсе прытрымліваюцца гэтага патрабавання, пытанне іншае. Як паведамілі ў аддзяленні дзяржаўнай аўтаінспекцыі аддзела ўнутраных спраў райвыканкама, за два тыдні снежня да адказнасці за адсутнасць зімовых шын былі прыцягнуты 34 вадзіцелі. Прычым, большасць з іх – жыхары горада. Цяпер сярод парушальнікаў большасць жыхароў сельскіх населеных пунктаў, якія спадзяюцца, што не трапяцца на вочы інспектарам ДАІ.